PS แกร่งกว่าตลาด รับผลดีมาตรการกระตุ้นอสังหาฯ เก็งกำไรปีหน้าแตะ 7.9 พันลบ.
PS แกร่งกว่าตลาด ณ เวลา 10.28 น. ราคาอยู่ที่ 29 บ. บวก 1.25 บ. หรือ 4.50% สูงสุดที่ 29.50 บ. ต่ำสุดที่ 28.25 บ. มูลค่าซื้อขายที่ 96.44 ลบ. โดย บล.บัวหลวง แนะ “ซื้อ” มองว่า PS จะได้รับผลดีหากรัฐฯ ออกมาตรการกระตุ้นอสังหาฯ คาดกำไรปีหน้าแตะ 7.9 พันลบ. 
24 ก.ย. 2558

ผู้สื่อข่าวรายงานว่า ราคาหุ้นบริษัท พฤกษา เรียลเอสเตท จำกัด (มหาชน) หรือ PS ณ เวลา 10.28 น. ราคาอยู่ที่ 29 บาท บวก 1.25 บาท หรือ 4.50% สูงสุดที่ 29.50 บาท ต่ำสุดที่ 28.25 บาท มูลค่าซื้อขายที่ 96.44 ล้านบาท ขณะที่ดัชนีตลาดหุ้นไทยโดยรวมลบ 0.50%

 
บล.บัวหลวง ระบุในบทวิเคราะห์ แนะนำ “ซื้อ” PS ราคาเป้าหมาย (Target Price) 30 บาท อิง PE 10 เท่า คาด PS มีความเสี่ยงที่กำไรปีนี้จะผิดคาดน้อยสุดในกลุ่ม โดยยอดขายรอรับรู้ครึ่งปีแรกอยู่ที่ 51% ดีกว่าค่าเฉลี่ยกลุ่มที่ 46% แถมอัตรากำไรขั้นต้นครึ่งปีแรกปี 58 ยังสูงถึง 33.9%
ส่วนยอด Presale ในมือ ณ สิ้นเดือน ส.ค.อยู่ที่ 98% ของคาดการณ์ปี 58 ทั้งปี ส่วนปีหน้าคงคาดกำไรที่ 7.9 พันล้านบาท เพิ่มขึ้นจากปีนี้ที่ 6.7 พันล้านบาท และมีโอกาสดีกว่าคาดได้ ถ้ารัฐบาลออกมาตรการกระตุ้นอสังหาฯ โดยเน้นบ้านหลังแรกและบ้านราคาไม่แพง โดยราคาขายบ้านเฉลี่ย PS อยู่ที่ 2.7 ล้านบาท